user
Ngizw' imvunge yeminyezane,
Izwakal' ezinkwazini zoMhlathuze,
Iqongel' ezintabeni zoNgoye,
Ingikhumbuz' amaqhawe namaqhawekazi
Adl' umhlanganiso kwaNgqondebanzi,
Evath' iminyezane yobuhlakani
Ahlahl' indlela yakwaLwazi
Ehanjwa ngokuzinikela zikhuthali.
Ngizw' imvunge yeminyezane,
Izwakal' osebeni loMngeni,
Naphakath' ezizibeni zoMngeni
Okubhukud' amaqhawe namaqhawekazi,
Evunul' izidlodlo zenhlonipho,
Avunul' ezegwalagwala zekhethelo,
Kwahlokom' umhlaba ngenhlokomo,
Kwenanel' imvelo ngemvunge.
Ngizw' imvunge yeminyezane,
Ngavul' izindlebe zakhongozela
Unqambothi lobuzwilili baphakade,
Ngaqanul' amaqaphelo ngasinga
Izimangaliso zemikhiqizo yakwaNgqondebanzi:
Zihlinzek' ubuntu nobunye,
Zahlinzek' ubuqotho nesineke,
Zahlinzek' inhlonipho nenkuthalo. 

1. Yimuphi umqondo oqukethwe yilo mugqa olandelayo ngokwale nkondlo?
'Ingikhumbuz' amaqhawe namaqhawekazi' 
assistant
Imbongi ikhumbula abesilisa nabesifazane ababekezela bafunda bagogoda
ngoba ukufunda akulula kudinga abantu abanesibindi. 